SUPER กวาดกำไรไตรมาส 1 โตสนั่น 82% แตะ 718.57 ลบ. รับรายได้พุ่งกระฉูด
SUPER กวาดกำไรไตรมาส 1 โตสนั่น 82% แตะ 718.57 ล้านบาท จากปีก่อน 395.54 ล้านบาท รับรายได้พุ่งกระฉูด
SUPER กวาดกำไรไตรมาส 1 โตสนั่น 82% แตะ 718.57 ล้านบาท จากปีก่อน 395.54 ล้านบาท รับรายได้พุ่งกระฉูด
14 พ.ค. 2563

บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER รายงานผลการดำเนินงานประจำไตรมาส 1/63 สิ้นสุด วันที่ 31 มี.ค.2563 ดังนี้

โดยปัจจัยที่ส่งผลให้บริษัทมีกำไรเพิ่มขึ้น เนื่องจากบริษัทมีรายได้รวม จํานวน 1,683.734 ล้านบาท เพิ่มขึ้นจํานวน 66.404 ล้านบาท หรือเพิ่มขึ้น 4.11% เมื่อเทียบกับรอบระยะเวลาเดียวกันของปี ก่อน โดยมีสาเหตุหลักมาจากรายได้จากการขายมีจํานวน 1,640.256 ล้านบาท เพิ่มขึ้นจำนวน 42.568 ล้านบาท หรือเพิ่มขึ้น 2.66% และรายได้จากการให้บริการมีจํานวน 43.478 ล้านบาท เพิ่มขึ้นจํานวน 23.836 ล้านบาท คิดเป็น 121.35% โดยมีสาเหตุหลักมาจากรายได้จาการให้บริการปฏิบัติการและบํารุงรักษา (O&amp;M) แก่กองทุนรวมโครงสร้างพื้นนฐานโรงไฟฟ้าซุปเปอร์ เอนเนอร์ยี (SUPEREIF) เพิ่มขึ้น  21 ล้านบาท
รวมทั้งบริษัทมีรายได้อื่นจํานวน 41.418 ล้านบาท เพิ่มขึ้นจํานวน 36.778 ล้านบาท หรือเพิ่มขึ้น 792.63% เมื่อเทียบกับรอบระยะเวลาเดียวกันของปีก่อน โดยมีสาเหตุหลักมาจากการปรับตัวเพิ่มขึ้นของรายได้ดอกเบี้ยรับจากการให้กู้ยืมแก่บริษัทแห่งหนึ่ง จํานวน 20.78 ล้านบาท (การให้กู้ยืมนี้เป็นไปตามมติคณะกรรมการ ในการประชุมคณะกรรมการครั้งที่ 1/2562 เมื่อวันที่ 27 กุมภาพันธ์ 2562) และดอกเบี้ยรับจากสถาบันการเงินเพิ่มขึ้นจํานวน 24.60 ล้านบาท
ขณะเดียวกันบริษัทมีส่วนแบ่งกําไรจากเงินลงทุนในบริษัทร่วม เพิ่มขึ้นจากปีก่อน จํานวน 20.001 ล้านบาท หรือเพิ่มขึ้น  404.39% เมื่อเทียบกับรอบระยะเวลาเดียวกันของปี ก่อน โดยมีสาเหตุหลักมาจากการเพิ่มขึ้นของส่วนแบ่งรายได้จากเงินลงทุนตามวิธีส่วนได้เสีย ของกองทุนรวมโครงสร้างพื้นฐาน โรงไฟฟ้า ซุปเปอร์ เอนเนอร์ยี (SUPEREIF) จํานวน 21.95 ล้านบาท